o
Elätkö sinä keskinkertaista elämää?
Minä uskon, että erinomaisuus tarkoittaa sitä,
että otat sen mitä sinulla on ja teet sillä parhaasi.
Opi maksimoimaan lahjasi ja kykysi saavuttaaksesi koko potentiaalisi.
Iloa arkeen Joyce Meyer
Tulet saamaan sen, mitä elämässäsi tavoittelet.
Jos olet laiskuri etkä tavoittele mitään, ‘ei mitään' on juuri se, minkä saat.
Jos olet herra Keskinkertainen, voit jotain saada, mutta...
Keskinkertaisuus on epäonnistumisen ja menestyksen puolivälissä.
Useimmat ovat keskinkertaisia.
Useimmat valitsisivat sen, mitä on oven numero kaksi takana.
Mitä on oven numero yksi takana?
Mitä on oven numero kaksi takana?
Ja mitä on oven numero kolme takana?
Jumala asettaa eteemme, ei ainoastaan hyviä asioita, vaan vaihtoehtoja.
"Minä olen pannut sinun eteesi elämän ja kuoleman. Niin valitse siis elämä."
Eteemme tulee sekä hyviä että huonoja asioita.
Jumala voisi poistaa kaikki pahat.
Mutta omien tarkoitusperiensä vuoksi Hän sallii vihollisen tuoda vastustusta.
Me valitsemme kohtalomme.
Uskon, että eräs perusasioista siinä, että meidät on luotu Jumalan kuviksi
on, että todella olemme vapaita.
Olemme vapaita tekemään omat valintamme.
Emme elä vain vaiston varassa niin kuin jotkut eläimet,
että tekisimme vain sitä, mitä meidät on luotu tekemään, eikä mitään muuta.
Me valitsemme.
Jeesus valitsee meidät, mutta meidän tulee valita ottaa vastaan,
mitä Jumalan sana sanoo.
Ihmiset valitsevat kaikenlaisia tapoja elää ja kaikenlaisia ammatteja.
Ihmiset valitsevat, millaisia persoonia heistä tulee.
Toivon, että tällä on suuri vaikutus, ei vain tämän konferenssin osallistujiin
vaan ihmisiin kaikkialla maailmassa,
jotta he tajuavat, että olivatpa missä tilanteessa tahansa elämässään,
he elävät valintojensa mukaista elämää.
Jos haluat elämäsi muuttuvan, valintojesi tulee muuttua.
Et voi vain rukoilla ongelmiasi pois muuttamatta käytöstäsi.
Sanot: "Mutta ongelmani eivät ole minun syytäni. Minua on kohdeltu väärin."
Myönnän, että kun olemme lapsia, muut tekevät päätökset puolestamme.
ja joskus ne johtavat meidät onnettomiin tilanteisiin,
joille emme mahda mitään siinä vaiheessa.
Mutta se, että olet aloittanut jossakin,
ei tarkoita, että sinun pitäisi myös lopettaa siellä.
Vuosikaudet olin huolissani surkean alkuni kanssa.
Mutta olen saanut selville,
että todella tärkeää on se miten lopetan, ei se miten aloitin.
Vaikka sinulla olisi laiskat vanhemmat, jotka opettivat sinut laiskaksi,
se ei merkitse sitä, ettet sinä voisi taistella tietäsi siitä ulos
ja tulla joksikin paremmaksi. Uskon, että Jumala aina haluaa
meidän olevan parempia kuin edellinen sukupolvi.
Toivon, että lapseni tekevät jotain suurempaa, kuin mitä minä olen tehnyt.
Ja toivon lastenlasteni tekevän suurempaa kuin lapseni.
Jos olet keskinkertainen, mistä tänään aiomme puhua,
saatat ajatella olevasi okei, ja se on ehkä vaarallisin asia keskinkertaisuudessa,
suurin osa maailmasta on sitä ja niinpä olet yhtä hyvä kuin kaikki muutkin.
Pointti onkin siinä, että et ole parempi kuin kukaan muukaan.
En usko, että Jumala kutsui meidät olemaan laiskoja tai keskinkertaisia.
Uskon, että meillä on erinomainen Jumala.
Jos aiomme olla Hänen kaltaisiaan ja edustaa Häntä, en tajua miten muuten
se voisi onnistua, kuin että olemme elämässämme erinomaisia.
Tämä koskettaa jokaista elämämme aluetta.
Sananlaskuissa sanotaan: "Avaan suuni puhumaan erinomaisia asioita."
Erinomaisuus näkyy keskustelussamme, siinä, miten pukeudumme,
siinä, miten pidämme itsestämme huolta.
Se näkyy siinä, miten huolehdimme kodistamme ja autoistamme.
Se näkyy siinä, miten kohtelemme ihmisiä
ja miten hyvin hoidamme työmme.
Kaikkien näiden valintojen takana on tietynlainen seuraus.
Jos olen laiskuri... en pidä elämästäni.
Raamattu sanoo, että laiskuri päätyy köyhyyteen.
Hänellä ei koskaan ole mitään.
Ja kaikki mitä hänellä on, on täysin raunioina.
Kaikki hänen ympärillään sortuu.
Koko hänen elämänsä lahoaa.
Hän aina syyttää ongelmistaan jotakuta toista ja kadehtii sitä, mitä muilla on.
Mutta hän ei silti halua ryhtyä mihinkään. Hän haluaa "heidän" korjaavan kaiken.
"Kunpa "he" tekisivät jotakin..."
Järkytyksekseni sain selville, että me olemme "he."
Kuuntelepa itseäsi joskus.
"Kunpa he korjaisivat ilmastoinnin."
Jos antaisit seurakunnalle enemmän rahaa, ehkä he voisivat korjata sen.
"Kunpa he laajentaisivat parkkipaikkaa."
"Kunpa he laittaisivat tänne mukavammat tuolit."
"Kunpa he sitä ja kunpa he tätä ja kunpa hallitus sitä ja kunpa ja kunpa..."
Toivomusluu ei vie sinua mihinkään. Sinulla pitää olla selkärankaa.
Kaikilla meillä on toivomusluu, mutta en ole tässä toivomusluun tuloksena.
En voittanut ongelmiani, jotka olivat seurausta 15 vuoden hyväksikäytöstä,
vain toivomalla, että asiat muuttuisivat.
Minun piti ottaa kiinni totuudesta, joka on täällä, eikä riittänyt, että kuulen sen.
Minun piti myös soveltaa se elämääni päivä toisensa jälkeen.
Ja vuosi vuodelta, olosuhteesta toiseen, tilanteesta toiseen...
Minun piti oppia olemaan tekemättä sitä, miltä minusta tuntui, ja tehdä sitä,
mitä Jumalan sana käskee minua tekemään.
Raamattu sanoo, että meidän tulee olla Sanan tekijöitä, ei vain sen kuulijoita.
Jos me vain kuulemme sen, mitä hyötyä siitä on?
Monilla ihmisillä on väärä mentaliteetti jopa tällaisiin konferensseihin tulosta.
He eivät edes tule sillä mielellä, että muuttuisivat.
He tulevat toivoen kuulevansa jotain, mikä saa heidän pulmansa katoamaan.
Haluan teidän ymmärtävän tämän.
Tuletko toivoen kuulevasi jotakin, joka saa ongelmasi katoamaan? Vai sanoitko:
"Jumala, elämässäni on asioita, joiden haluan muuttuvan
ja uskon, että se tarkoittaa, että minun tulee muuttua."
"Toivon Joycen sanovan jotakin, joka auttaa minua muuttumaan."
Se on tosi tärkeää.
Älä edes kuuntele minua ilman aikomusta muuttua.
Älä ajattele kaikkia niitä laiskimuksia, joiden toivoisit olevan täällä tänään.
Äläkä sano, ettet sinä ole laiska.
Minulla oli taipumus työnarkomaniaan,
mutta meillä kaikilla on alueita, joilla olemme laiskoja.
Saatat olla ahkera työntekijä mutta hengellisesti laiska.
Tai saatat olla hengellisesti tulessa, mutta kotisi on likainen.
Mutta me emme mene sinne. Ainakaan vielä.
Jos olet keskinkertainen ja valitset tämän elämäntavan...
No jaa, status quo. Tavallista. Sitä, mitä muutkin tekevät.
Virran mukana "ei mitään tekevien" kanssa matkalla "ei minnekään."
"En ole sen kummempi tai huonompi kuin kukaan muukaan."
Kuinka moni tunnistaa tämän asenteen?
"Menen katsomaan tuon elokuvan. Kaikki muutkin menevät."
"Kaikki tuntemani kristityt katsovat sen."
Katsoisiko Jeesus sen?
Voi olla, että et pidä kaikesta, mitä sanon tänä viikonloppuna.
Se saattaa sotkea elämäntapasi.
Mutta näin siinä käy. Jos valitsen tämän elämäntavan, olen valinnut helpon tien.
Mutta olen täällä koko elämäni, enkä koskaan ole tyytyväinen.
En koskaan koe täyttymystä. En koskaan ole onnellinen.
Aina on haku päällä, että voisin olla tyytyväinen.
En usko kenenkään voivan koskaan todella kokea täyttymystä ja tyydytystä,
elleivät he ole parasta, mitä voivat olla.
Kuulitteko?
Meidän pitää valita olla erinomaisia.
Näette tämän viikonlopun kuluessa, että radikaalit, valtaisat siunaukset
tulevat miehelle ja naiselle, joka valitsee olla erinomainen.
Erinomainen ihminen tekee sitä
mikä on oikein, silloinkin kun kukaan ei ole katsomassa.
He eivät tee oikein vain silloin, kun joku katsoo heitä.
He tekevät sitä, mikä on oikein, kun ketään ei ole mailla halmeilla.
Heillä on ilmestys.
Erinomaisella ihmisellä on ilmestys siitä, että Jumala näkee kaiken.
Hän tietää elävänsä silmien alla, jotka ovat aina kaikkialla läsnä.
Ja hän tajuaa, että kaikki mikä salassa tehdään, tulee lopulta päivänvaloon.
Jumala, joka salassa näkee, palkitsee meidät julkisesti.
En usko, että meitä palkitaan vain hyvistä teoistamme.
Uskon, että tulee oikeuden- mukaisuuden aika.
Silloin niitämme juuri sitä, mitä olemme kylväneet.
Olen iloinen, että Jumala on tehnyt töitä minussa monia vuosia
- enkä lähtenyt liikkeelle täältä...
En ehkä ollut kauhean laiska, mutta keskinkertainen taatusti olin.
Kuljin kultaista keskitietä ja tein sitä, mitä muutkin.
Mutta jo varhain palvelutyössäni
Jumala alkoi opettaa minulle erinomaisuutta ja rehellisyyttä.
Hän sanoi: "Jos haluat menestyä palvelutyössäsi, sinun tulee olla
rehellinen ihminen ja tehdä erinomaisesti se, minkä teet."
Olemme kuunnelleet Jumalaa, emmekä ole koskaan siitä perääntyneet.
Se on tuonut meille paljon vastustusta.
Minulle on valjennut, että kaikki eivät halua olla erinomaisia.
He eivät pidä siitä, jos heitä tönii siihen suuntaan.
He haluavat erinomaisuuden tulokset,
mutta he eivät halua antaa siihen aikaansa.
Olen iloinen voidessani sanoa, että olemme valinneet erinomaisuuden
ja se merkitsee meille paljon
ja rakastan elämääni.
En tiedä, miten maailmassa voisin olla siunatumpi.
Voit ajatella: "No, helppo se on sinun sanoa. Olet suuri TV-saarnaaja."
Hei, älä viitsi. Jumala ei katso henkilöön.
Hän lataa eteemme ohjeet ja ne ovat ketä tahansa varten, ketä kiinnostaa.
Ongelma on se, että kovin monia ei kiinnosta.
Monet ovat kutsutut, harvat ovat valitut.
Monet ovat kutsutut... mihin? Palvelutehtäväänkö? Kyllä.
Sanotaan, että monet on kutsuttu korkeampaan elämään.
Monet vain valitsevat matalamman tavan elää.
Useimmat ihmiset elävät tunteidensa mukaan, eivätkä koskaan ymmärrä,
että saadaksesi sen, minkä Jumala haluaa sinun saavan,
tulee tajuta, miten ailahtelevaisia tunteet ovat.
Tunteesi eivät auta sinua selviytymään monestakaan asiasta.
Tunteesi eivät innostu kurinalaisuudesta eivätkä innostu minunkaan tunteeni.
"Mikään kuritus ei tosin sillä kertaa näytä olevan iloksi, vaan murheeksi,
mutta jälkeenpäin se antaa vanhurskauden rauhanhedelmän
niille, jotka sen kautta ovat harjoitetut."
Tarvitsemme enemmän "myöhemmin" -ihmisiä, kuin "juuri nyt" -ihmisiä.
Jos et pidä siitä, mitä elämässäsi tapahtuu,
voit Raamatusta löytää tien sen muuttamiseksi.
Mutta ei se tapahdu niin, että enkeli lentää liihottaa taivaasta
ja järjestää elämäsi uuteen uskoon.
Täältä löydät periaatteita, jotka sinun tulee soveltaa uudelleen ja uudelleen.
Ja jos olet riittävän päättäväinen etkä peräänny,
alat pian niittää parempaa satoa elämässäsi.
Minua innostaa tajuta, että elämässäni ei ole mitään, mikä ei voisi muuttua.
Kaikki elämässäni voi muuttua, paitsi Jumala, ja Hän ei koskaan muutu.
Hän on sama... Minä voin muuttua,
perheeni voi muuttua, taloustilanteeni voi muuttua, ruumiini voi muuttua.
Kaikki voi muuttua.
Ei se aina parempaan muutu. Joskus se voi muuttua huonompaan,
koska meidän ei tule vain saada asioita oikein, vaan tulee myös pitää ne niin.
Raamattu sanoo: "Vapauteen Kristus vapautti meidät. Pysykää siis lujina
älkääkä antako uudestaan sitoa itseänne orjuuden ikeeseen."
Haluan opettaa saavuttamisen ja ylläpitämisen periaatteen.
Kun teet työtä Pyhän Hengen kanssa ja näet muutoksia tulevan elämääsi,
älä luule, että sinun ei tarvitse tehdä ylläpitoa sillä alueella.
Muuten luisut takaisin.
Ei se niin toimi, että kerran hyvä avioliitto, aina hyvä avioliitto.
David ja minä olemme olleet naimisissa lähes 35 vuotta
ja me teemme töitä avioliittomme eteen.
Pidämme huolen, että vietämme aikaa yhdessä.
Pidämme huolen, että puhumme toisillemme ja kunnioitamme toisiamme.
Teen asioita Davidin hyväksi ja hän tekee minun hyväkseni.
Suhdetta tulee ruokkia.
Jos sinulla on kerran ollut hyvä ystävä, menetät tuon suhteen, ellet ruoki sitä.
Vaikka olet uudestisyntynyt, et kasva, ellet ruoki henkeäsi.
Kun synnytät lapsen, se kuolee, ellet ruoki sitä.
Jos olet tuore uskova, sinun tulee ruokkia henkeäsi
ja Jumalan sana on ravintoa hengellesi.
Mitä ilmeisimmin teet niin, koska olet täällä tänään.
Mutta kuinka monet miljoonat katsovat tätä televisiosta ja haluavat
upean elämän, mutta eivät osaa edes kymmentä raamatunkohtaa.
Haluat, että paholainen jättää sinut rauhaan, mutta kun se tulee kohti,
olet niin laiska, ettet suutasi avaa lausuaksesi yhden raamatunpaikan.
Ainakin voisit opetella yhden pienen raamatunpaikan.
Joh. 8:44: "Paholainen on valehtelija."
Jos et mihinkään muuhun pysty, kun se tulee ja sanoo,
että epäonnistut aina eikä sinusta ole mihinkään
ja olet arvoton, kaikki vihaavat sinua eikä kukaan pidä sinusta,
ainakin voit avata suusi ja sanoa: "Paholainen, sinä olet valehtelija."
Ei meillä ole ongelmia avata suutamme ja sanoa vääriä asioita.
Raamattu sanoo: "Pue yllesi ylistyksen vaippa masentuneen hengen sijaan."
Kuinka moni katsoja juuri nyt tai joku jopa täällä kärsii masennuksesta?
Laulatko, kun olet masentunut? Et. Ja mikset? Koska ei tunnu siltä.
Olet liian laiska laulamaan.
Olen masentunut.
"Pue yllesi" merkitsee juuri sitä, mitä se sanoo: "Pue yllesi."
Ei tämä jakku hypännyt henkarilta päälleni.
Jos mielin käyttää sitä täällä, minun piti pukea se päälleni.
Pue yllesi ylistyksen vaippa.
Ja se korvaa masentuneen hengen. Näin sanoo Raamattu.
Pue yllesi ylistyksen vaippa masentuneen hengen sijaan.
"Olen antanut sinulle ylistyksen vaipan masentuneen hengen sijaan."
Raamattu sanoo: "Pukeutukaa rakkauteen."
Ei minusta aina tunnu siltä, että rakastan ihmisiä.
Rakkaus ei ole tunne. Se on valinta, jonka teet.
Anteeksianto ei ole tunne. Se on valinta.
Vihollisten puolesta ei rukoilla, koska tuntuu siltä,
vaan koska Raamattu käskee tehdä niin.
Tämä saattaa olla parempaa kuin luulinkaan.
Jossain vaiheessa tänä viikonloppuna puhumme lisää laiskuudesta.
En sano milloin, koska silloin laiskat ihmiset eivät tule takaisin.
Tänään puhun keskinkertaisuudesta.
Keskinkertaisuus ja sotkut kulkevat käsi kädessä.
Keskinkertaisuus merkitsee keskitasoa, laadullisesti keskivertaisesta huonoon.
Keskivertainen on erittäin hyväksyttyä yhteiskunnassamme.
Mutta olen hyvin varma, että se ei saa aplodeja taivaassa.
En usko enkelien taputtavan käsiään, kun vain soljumme muiden mukana.
Emme palvele keskivertojumalaa.
Ja minä ainakaan en aio olla keskiverto.
Jopa sanoessani sen voin tuntea, että jotkut ajattelevat: "Mitä vikaa siinä on?"
Yritän murtaa sinut ulos tuosta mentaliteetista.
"Eivät kaikki voi olla erinomaisia kaikessa."
Emme puhu lahjoista. Uskon erinomaisuuden olevan sitä,
että sinä otat sen, mitä sinulla on ja teet sillä parhaasi, niin kuin vain kykenet.
En pyydä sinua ottamaan sitä, mitä jollain toisella on ja tekemään parhaasi sillä.
Ota se, mitä sinulla on ja tee sillä parhaasi.
Minä haluaisin pitkät, paksut hiukset, joissa on vähän luonnonkiharaa.
Mutta minulla ei ole, eikä koskaan tule. Ehkä kerran taivaassa, mutta ei täällä.
Otan siis omat hiukseni ja teen niistä sen parhaan.
Käytän muotovaahtoa ja geeliä, hiuslakkaa ja raitoja.
Pidän sen tämän pituisena - ja siten pärjätään.
Jotkut ihmiset eivät koskaan yllä erinomaisuuteen sillä, mitä heillä on,
koska he eivät halua sitä, mitä heillä on, vaan sitä, mitä jollain toisella on.
Mutta sinä et saa sitä, mitä jollain toisella on, niin että on parasta,
että alat tehdä jotain sillä, mitä sinulla on.
Iloa arkeen
Se, mitä tavoittelet elämässä, on se, mitä saat.
Ole siis varma, että haluat sitä, mitä tavoittelet.
Uskon, että meidän tulee tavoitella eriomaisuutta
ja tehdä sitä, mikä on oikein, erityisesti silloin, kun kukaan ei ole katsomassa.
Tee sydämen valinta luopua keskinkertaisuudesta
ja tavoitella erinomaista elämää.
Käytä hyväksesi materiaalia, joka auttaa pyrkimään
erinomaisuuteen ja rehellisyyteen.
Uskon, että kun teet valinnan tulla erinomaiseksi ihmiseksi,
se johtaa elämäämuuttavaan aikaan.
Aikaan, joka on niin tärkeä, ettei sitä pysty sanoin kuvaamaan.
Ihmiset, jotka ovat kuunnelleet opetustani erinomaisuudesta, ovat sanoneet:
"Se muutti elämäni. En edes tajunnut, miten keskinkertainen olin."
Meillä on myös viisiosainen sarja, jossa puhutaan rehellisyydestä
sekä John Maxwellin kirja "Thinking for a Change."
Minun opetukseni ja hänen kirjansa avulla
olet valmis astumaan korkeammalle.
Joka päivä teet valinnan olla joko laiska, keskinkertainen tai erinomainen.
Se, missä olet tänään, on menneiden valintojesi seurausta.
Vaellan rehellisyydessä. Teen sitä, mikä on oikein Jumalani edessä.
Ja elän Hänen edessään moitteettomalla sydämellä.
"Pursuing Excellence & Integrity," Joyce Meyerin 5-osainen sarja.
Rajoitetun aikaa bonuksena John Maxwellin vaikuttava kirja
"Thinking for a Change."
Tämä paketti yhdessä on loistava lahja
kenelle tahansa johto- tehtävässä toimivalle.
Tilaa ottamalla yhteys Joyce Meyer Ministriesiin
ruudulla näkyvien yhteystietojen mukaan
tai käy nettisivuilla osoitteessa www.joycemeyer.org
Suomennos: Marketta Ruishalme